Diari Oficial de la Generalitat Valenciana


Sumari del DOGV 9551, del 10-03-2023 (2023/1888)

ACORD número 2840/X, de 14 de febrer de 2023, de la Mesa de les Corts Valencianes, pel qual s'aprova el Pla de control financer aplicable a les subvencions assignades als grups parlamentaris de les Corts Valencianes durant el període de temps de la X legislatura corresponent a l'exercici 2023 (des de l'1 de gener de 2023 fins al dia anterior a la sessió constitutiva de l'XI legislatura).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1888


Data del document
:   14-02-2023

Organisme emissor
:   Corts Valencianes

Tipus de document
:   Acord

ACORD número 2840/X, de 14 de febrer de 2023, de la Mesa de les Corts Valencianes, pel qual s'aprova el Pla de control financer aplicable a les subvencions assignades als grups parlamentaris de les Corts Valencianes durant el període de temps de la X legislatura corresponent a l'exercici 2023 (des de l'1 de gener de 2023 fins al dia anterior a la sessió constitutiva de l'XI legislatura). [2023/1888]  
  
Atès que l'Acord de la Mesa de les Corts Valencianes 1284/X, de 2 de març, adoptat d'acord amb la Comissió de Govern Interior, recull les normes reguladores de la comptabilitat i control de les subvencions assignades als grups parlamentaris de les Corts Valencianes, i en l'apartat primer de la norma setena indica que «el control intern de les subvencions assignades per les Corts Valencianes als grups parlamentaris serà realitzat per la Intervenció de les Corts Valencianes en la modalitat de control financer.»  
Atès que la norma vuitena del text legal citat atribueix a la Mesa de les Corts Valencianes la competència per a l'aprovació del Pla de control financer de les subvencions assignades als grups parlamentaris, i aquest pla ha d'establir l'abast i les línies fonamentals de l'activitat de control que ha de desenvolupar la Intervenció de les Corts Valencianes i, en tot cas, ha de definir les principals àrees de risc que cal fiscalitzar en cada exercici.  
Atès que s'estableix, com a via formal d'aprovació del pla de control financer, que siga la Intervenció la que propose l'aprovació d'aquest a la Secretaria General, la qual l'elevarà a la Mesa de les Corts Valencianes per a la seua aprovació, i, en cas de ser aprovat, ha de notificar-ho als grups parlamentaris i incorporar-lo com a annex al projecte de pressupost de les Corts Valencianes corresponent a cada exercici econòmic.  
  
Atès que el pla de control ha d'estendre's a la comprovació de la destinació de les subvencions assignades als grups parlamentaris de les Corts Valencianes, així com la de les aportacions que els grups parlamentaris realitzen, amb càrrec a aquestes subvencions, als seus partits polítics respectius.  
Atès que, en tot cas, el pla de control ha de garantir que es verifiquen els aspectes següents:  
a) L'obtenció adequada i correcta de la subvenció.  
b) El compliment per part del beneficiari de les seues obligacions en la gestió i l'aplicació de la subvenció.  
c) La justificació adequada i correcta de la subvenció.  
d) La realitat i la regularitat de les operacions que, d'acord amb la justificació presentada pels beneficiaris, han sigut finançades amb la subvenció i, en particular, la seua adequació al contingut de la memòria anual o al conveni signat entre el grup parlamentari i el partit polític.  
  
Atès, finalment, que l'any 2023 finalitzarà la X legislatura amb la conseqüència que els grups parlamentaris que la conformen quedaran extingits.  
Vistos tots els antecedents citats anteriorment, i la proposta elevada per la Intervenció de la cambra, la Mesa adopta el següent  
  
  
ACORD  
  
Primer  
Aprovar el Pla de control financer aplicable a les subvencions assignades als grups parlamentaris de les Corts Valencianes durant el període de temps corresponent a l'exercici 2023 que comprenga la X legislatura (des de l'1 de gener de 2023 fins al dia anterior a la celebració de la sessió constitutiva de l'XI legislatura), amb l'objecte i l'abast d'actuacions que es contenen en el punt tercer del present acord.  
  
  
Segon  
La Intervenció de les Corts Valencianes ha de dur a terme l'execució del pla esmentat i, amb aquesta finalitat, pot:  
  
a) Proposar, a través de la Secretaria General de les Corts Valencianes i els seus serveis, la col·laboració que resulte necessària per a dotar-se dels mitjans adequats i suficients que permeten portar a bon fi els seus treballs.  
b) Dictar les instruccions que estime convenients per a l'execució correcta del pla.  
c) Modificar aquest pla per algun dels motius següents:  
1. A conseqüència de la necessitat d'incloure controls específics a requeriment de la Mesa de les Corts Valencianes.  
2. Per a evitar duplicitats de treballs respecte dels realitzats per altres institucions de control públic.  
3. Per insuficiència de mitjans o altres raons ponderades degudament, de les quals s'ha de donar compte a la Mesa de les Corts Valencianes a través de la Secretaria General.  
  
Tercer  
Establir l'objecte i l'abast de les actuacions de control que han de realitzar els grups parlamentaris de les Corts Valencianes en els termes expressats en el quadre següent:  
  
  
Aquestes actuacions s'han de dur a terme seguint tècniques d'auditoria i requereixen la posada a la disposició de la Intervenció de les Corts Valencianes, a través de la Secretaria General, del compte justificatiu de les despeses subvencionades a cada grup parlamentari, així com de tots aquells justificants, tant de les despeses com de l'efectiu pagament d'aquests, que siguen requerits per aquella.  
Els grups parlamentaris han de presentar el compte justificatiu en els terminis següents:  
- Compte justificatiu corresponent a despeses del primer trimestre natural de l'exercici 2023 (gener, febrer i març): S'ha de presentar abans de finalitzar el mes d'abril de 2023.  
- Compte justificatiu corresponent a despeses del període comprés entre l'1 d'abril i el dia anterior a la celebració de la sessió constitutiva: s'ha de presentar abans del 15 de setembre de 2023.  
La Intervenció de les Corts Valencianes ha de formular, per cada període, un únic informe de control financer referit als comptes justificatius objecte d'anàlisi.  
Finalitzada la X legislatura, les comunicacions que hagen de realitzar-se en relació amb l'execució d'aquest pla de control s'han de dur a terme amb el diputat o diputada que siga síndic o síndica del respectiu grup parlamentari abans de celebrar-se la sessió constitutiva de l'XI legislatura.  
  
Quart  
Constituïda l'XI legislatura, la Intervenció de les Corts Valencianes ha de formular una proposta de pla de control financer per a la seua aprovació posterior per la Mesa de les Corts Valencianes, indicatiu de l'abast de les actuacions de fiscalització que cal realitzar durant el període comprés entre l'inici de la nova legislatura —sessió constitutiva— i la finalització de l'exercici 2023.  
  
Cinqué  
Publicar aquest acord en el Diari Oficial de la Generalitat Valenciana, en el Butlletí Oficial de les Corts Valencianes i en el portal de transparència de les Corts Valencianes.  
  
Palau de les Corts Valencianes  
  
València, 14 de febrer de 2023  
  
El president,  
Enric Morera i Català  
  
El secretari segon,  
Luis Arquillos Cruz